[image: image1.png]




	


S 58-05

[image: image1.png]
Til:

Universitetsstyret

Møtedato:

18. oktober 2005

Arkivref.:

200501841-25/JRA/412

Opprettelse av forskerskoler ved Universitetet i Tromsø - annen runde

Bakgrunn

Evalueringen av norsk forskerutdanning som ble lagt frem våren 2002 konkluderte med at gode, solide forskningsmiljøer av en viss størrelse i økende grad burde utgjøre rammen rundt doktorgradsopplæringen. Det ble anbefalt at forskerutdanningen i større grad ble organisert i forskerskoler. Begrepet forskerskoler er imidlertid ikke noe entydig begrep, og ble ikke nærmere definert i evalueringen. Universitets- og høgskolerådet (UHR) tok derfor, på oppfordring fra Utdannings- og forskningsdepartementet (UFD), på seg å utarbeide et notat om forskerskoler i Norge (UHR-notat 2/2003, Forskerskoler i Norge? Om mål og organisering av forskerskoler i norsk forskerutdanning). I notatet ble det anbefalt at det opprettes forskerskoler som en forsøksordning, som supplement til den ordinære forskerutdanningen. Det ble videre anbefalt relativt store satsinger:


Forskerskoler kan opprettes som flaggskip eller nettverk, og må ha en minimumsstørrelse tilsvarende et opptak på 5 stipendiater per år. De skal ha en klar organisering, og en ledelse med tydelig ansvar som sikrer skolens identitet og som muliggjør en avgrensning når tiltaket skal evalueres. Den skal ha et faglig program som blant annet omfatter en realistisk  handlingsplan for gjennomføring. Forskerskolene bør i utgangspunktet opprettes for en tidsavgrenset periode, med jevnlig vurdering av virksomheten. Vellykkede tiltak må likevel sikres videre støtte.

Universitetsstyret behandlet sak om opprettelse av forskerskoler ved Universitetet i Tromsø 19. februar 2004 (S 6-04), og vedtok følgende:

            1.  Universitetsstyret ønsker at det settes i gang forsøk med forskerskoler ved UiTø.

     Det tas sikte på å starte 3 forskerskoler høsten 2004 og 2 nye høsten 2005.

      2.  Søknader må inneholde en beskrivelse av hvordan forskerskolen skal bygges  

           opp, og av miljøets faglige forutsetninger som spisskompetansemiljø.

3.  Det settes av 2 stipendiatstillinger per forskerskole med oppstart første år og 2  

     stipendiater per skole til skolens andre driftsår. Forskerskolene vil også få tilført   

     én postdoktorstilling per skole fra Universitetets postdoktorstillinger. 

4.  Rektor og direktør får fullmakt til å oppnevne en ekstern vurderingskomité.

Første søknadsrunde

Med støtte i vedtaket inviterte universitetsdirektøren fakultetene/NFH til å sende inn søknader om støtte til forskerskoler i april 2004. På bakgrunn av innkomne søknader ble det oppnevnt en nasjonal komité. Følgende ti søknader ble behandlet i første søknadsrunde:

· Forskerskole i molekylær biomedisin

· Forskerskole i epidemiologi

· Forskerskole i ”Drug Transport and Drug Delivery”

· Forskerskole i molekylær strukturbiologi

· Forskerskole i teoretisk lingvistikk

· Tromsøskolen for integrert biomedisinsk forskning og klinisk utdannelse

· Forskerskole i arktiske økosystemer, biokjemiske sykler og klimaforandring i antroposen, ARCTOS

· Forskerskole i ”The study of physiology, ecology and aquaculture of coldwater ectotherms, PEACE”

· SV-fakultetets forskerskole I temaet “Globalisering, modernisering og flerkulturelle forhold: endrings- og mestringsprosesser i Nordområdene”

· Forskerskole som omfatter klinisk relevant forskning innenfor det mentale helsefeltet

Vurderingskomiteen foreslo under behandlingen å slå sammen søknadene om forskerskole i molekylær biomedisin og molekylær strukturbiologi.

I møte 17. september 2004 fattet universitetsstyret enstemmig vedtak om at støtte til opprettelse av forskerskoler høsten 2004 skulle tildeles:

· Forskerskole innen molekylær biomedisin og strukturbiologi. 

· Forskerskole innen arktiske økosystemer, biokjemiske sykler og klimaforandringer i antroposen, ARCTOS.

· Forskerskole innen teoretisk lingvistikk.

Som en konsekvens av at to søknader ble slått sammen til én forskerskole i molekylær biomedisin og strukturbiologi, vedtok styret i sak S 43-04 at denne forskerskolen skulle få én ekstra stipendiatstilling i 2004 og én ekstra stipendiatstilling i 2005, samt én ekstra postdoktorstilling i 2005. Disse stillingene ble tatt fra potten av rekrutteringsstillinger som er til årlig refordeling ved UiTø.

Andre søknadsrunde

Vedtaket i universitetsstyrets første behandling av opprettelse av forskerskoler la til grunn at tre forskerskoler skulle opprettes høsten 2004, videre at to nye skoler opprettes høsten 2005. Det gikk ut brev til fakultetene/NFH fra universitetsdirektøren 8. mars 2005. Fristen for å sende inn søknader ble satt til 29. april 2005. Det kom inn 7 søknader.

· Citizenship, Encounters and Place Entactment in the North (CEPIN)

(Det samfunnsvitenskapelige fakultet.).

· Forskerskole i Arktisk maringeologi og geofysikk 

(Det matematisk-naturvitenskapelige fakultet/Norsk Polarinstitutt, Norges geologiske undersøkelse og UNIS) 

· Integrated studies of behaviour, ecology and evolution

(Det matematisk-naturvitenskapelige fakultet)

· Et translasjonsforskningssamarbeid mellom kliniske avdelinger UNN og basalforskning ved det medisinske fakultet 

(Det medisinske fakultetet)

· Forskerskole i befolkningsbaserte epidemiologiske studier

(Det medisinske fakultetet/NTNU)

· School of researchers in bioorganic chemistry

(Det matematisk-naturvitenskapelige fakultet)

· Klinisk relevant forskning innenfor mental helse

(Det medisinske fakultetet/ Det samfunnsvitenskapelige fakultet/Regionsenter for barne- og ungdomspsykiatri)

For å vurdere søknadene ble en nasjonal komité nedsatt i august 2005. Komiteen har bestått av følgende fagpersoner:


Professor, Rune Nilsen (komiteens leder), Senter for internasjonal helse, UiB


Professor, Lars Walløe, Institutt for medisinske basalfag, Universitetet i Oslo


Professor Leiv K. Sydnes, Kjemisk institutt, UiB


Professor Stein E. Opjordsmoen Ilner, Institutt for psykiatri, UiO


Professor Per J. Otnes, Institutt for sosiologi og samfunnsgeografi, UiO


Professor Hans Petter Sejrup, Institutt for geovitenskap, UiB


Professor Hans Einar Krokan, Institutt for kreftforskning og molekylær medisin, NTNU

Komiteen har bestått av en sakkyndig fra hvert fagfelt, og ble oppnevnt etter innspill fra de ansøkende fagmiljøene. Komiteen ble bedt om å legge til grunn UHR-notat 2/2003, kriteriene som fremkom av universitetsstyrets behandling i sak S 6-04 samt utlysingsteksten i brev av 8. mars 2005. Komiteen ble videre bedt om å rangere søkerne i sin innstilling basert på kriteriene i utlysningen, hvor det ble lagt vekt på:

· Planer for forskerskolen

· Forskningsmiljøets faglige profil

· Avlagte doktorgrader senere år, antall stipendiater nå

· Internasjonalt nettverk

· Hva slags forskerskole man ønsker å bygge opp

· Planer for samarbeid med andre institutt på fakultetet, andre universitet i Norge og utlandet, med instituttsektor eller næringsliv

I komiteens evaluering, som forelå 20. september 2005, gis det en grundig vurdering av de syv miljøene som søker om støtte til oppstart av forskerskoler. Komiteens fulle evaluering finnes som vedlegg til denne saken (vedlegg 1).

Komiteens oppsummering og anbefaling

To av søknadene skiller seg ut som særlig gode og helt i tråd med målsetningene til Forskerskoler slik Universitetet i Tromsø har lagt dette opp. Det er forskerskolene kalt ” Forskerskole i Arktisk maringeologi og geofysikk” og ” Citizenship, Encounters and Place Enactment in the North (CEPIN)”.

Søknadene om forskerskoler i henholdsvis ”School of researchers in bioorganic chemistry” og ”Klinisk relevant forskning innenfor mental helse” har vesentlige mangler og svak innretning i forhold til kriteriene gitt for denne vurderingen. De er derfor ikke tatt med i den endelige rangering.

Komiteen gjorde følgende enstemmige rangering:

1. ”Forskerskole i Arktisk maringeologi og geofysikk”

2. “Citizenship, Encounters and Place Enactment in the North (CEPIN )”

3. ”Forskerskole i befolkningsbaserte epidemiologiske studier”

4. “Integrated studies of behaviour, ecology and evolution”

5. ”Et translasjonsforskningssamarbeid mellom kliniske avdelinger UNN og basalforskning ved det medisinske fakultet” 

Universitetsdirektørens anbefaling

Universitetsdirektøren merker seg at komiteen spesielt fremhever to miljøer som i særlig grad oppfyller kriteriene som UiTø har valgt for forskerskoler. Universitetsdirektøren vil innstille på at komiteens rangering følges fullt ut. 

Med en tildeling til to nye forskerskoler høsten 2005 har UiTø i alt fem forskerskoler slik intensjonen var i vedtaket i sak S 6-04. De tre eksisterende forskerskolene ble tildelt to stipendiatstillinger per forskerskole ved oppstart første år og to stipendiatstillinger per skole til skolens andre driftsår. Videre ble forskerskolene tildelt én postdoktorstilling hver ved oppstart. De samme ressursene vil bli tildelt de to forskerskolene som universitetsstyret eventuelt oppretter nå, slik vedtaket i sak S 6-04 forutsatte.

Universitetsdirektøren er inntilt på at tiltaket med forskerskoler skal evalueres og vil komme tilbake med forslag til hvordan og når en slik evaluering skal finne sted.

Forslag til vedtak:

1. Støtte til opprettelse av forskerskoler ved UiTø, høsten 2005 tildeles:

· ”Forskerskole i Arktisk maringeologi og geofysikk”

· ”Citizenship, Encounters and Place Enactment in the North (CEPIN )”

2. Det settes av to stipendiatstillinger til hver av forskerskolene ved oppstart første år og to stipendiater til andre driftsår. Videre settes det av én postdoktorstilling til hver av skolene.

Tromsø, 29.09.2005

	Jan Larsen
	

	universitetsdirektør
	

	
	Eirik Liland

	
	forsknings- og studiedirektør

